
Nr. 5158/16.12.2025
RAPORT DE SPECIALITATE
la proiectul de hotărâre privind stabilirea nivelurilor impozitelor și taxelor locale,

 precum și a taxelor speciale, pentru anul 2026
Ținând cont de proiectul de hotărâre  inițiat de doamna primar Mădălina NEGRU, privind stabilirea nivelurilor impozitelor și taxelor locale, precum și a taxelor speciale, pentru anul 2026.

Potrivit  prevederilor  art. 129 alin.(2) lit.b și alin.(4) lit.c din O.U.G. nr. 57/2019 privind Codul Administrativ, stabilirea impozitelor și taxelor locale precum și a taxelor speciale, dar și a amenzilor, reprezintă dreptul și, în același timp, obligaţia Consiliului Local.
În conformitate cu prevederile:

-  Legii nr. 227/2015 privind Codul fiscal, cu modificările şi completările ulterioare;
- Hotărârii Guvernului nr. 1/2016 pentru aprobarea Normelor Metodologice de aplicarea Legii nr. 227/2015 privind Codul fiscal, cu modificările şi completările ulterioare;

- Legii nr. 207/2015 privind Codul de procedură fiscală, cu modificările şi completările ulterioare;

- Legii nr. 273/2006 privind finanţele publice locale, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare;

- Legii nr. 52/2003 privind transparenţa decizională în administraţia publică locală, republicată;
- prevederile art. XII pct. 22 - pct. 50 și art. XIII din Legea nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative;
Luând în considerare faptul că impozitele și taxele locale sunt cea mai importantă sursă de venituri din care se întocmește bugetul oricărei unități administrativ teritoriale și prin stabilirea și aprobarea acestora se are în vedere buna funcționare a unității administrativ teritoriale.
Având în vedere cele mai sus prezentate, vă propun să analizați și să dispuneți spre aprobare proiectul de hotărâre privind stabilirea nivelurilor impozitelor și taxelor locale, precum și a taxelor speciale, pentru anul 2026, în forma prezentată. 

ÎNTOCMIT,

INSPECTOR ,
Florina Carmen OPREA
[image: image1.jpg][image: image2.png]